Държавен вестник, бр. 99, 2006 г., стр. 41

Б Р О Й  99
Д Ъ Р Ж А В Е Н   В Е С Т Н И К
С Т Р .  41
самоуправление, както и дяловия капитал, полу-
чен като вноска от държавен или общински хол-
динг или друго държавно или общинско предпри-
ятие (включително финансови институции), не-
зависимо дали са във или извън същата група;
връзката между осигурителя на финансите и по-
лучателя следва винаги да бъде уточнена; докла-
дите по ал. 2 се представят за всяко предприятие
поотделно, както и за подхолдингова компания,
обединяваща няколко държавни или общински
предприятия, доколкото консолидираните про-
дажби на подхолдинговата компания водят до
нейното класифициране като “производство”.
(5) В случай че държавно или общинско
предприятие разделя дейността си в няколко
правно обособени предприятия, на Министер-
ството на финансите се представя един консо-
лидиран отчет, отразяващ достоверното ико-
номическо състояние на икономическа група
от предприятия, извършващи дейност в един
и същ или тясно свързани отрасли. Минис-
терството на финансите не приема консоли-
диран отчет от диверсифицирани или чисто
финансови холдинги.
(6) Информацията по ал. 2 се предоставя в
Министерството на финансите в рамките на 15
работни дни от датата на публикуване на го-
дишния финансов отчет на съответното дър-
жавно или общинско предприятие. За предпри-
ятията, които не публикуват годишен финансов
отчет, информацията се предоставя не по-къс-
но от 9 месеца от приключване на финансовата
година, за която се отнася.
(7) С цел оценка и представяне пред Евро-
пейската комисия на списък на предприятията,
обхванати от разпоредбите на този член, еже-
годно в срок до 28 февруари на всяка година,
предприятията представят в Министерството на
финансите данни за техния отчетен годишен
нетен оборот за предшестващата година.
Допълнителна разпоредба
§ 1. По смисъла на тази наредба:
1. “държавни органи” са всички органи на
държавната власт, включително централни-
те и териториалните органи на изпълнител-
ната власт;
2. “държавни и общински предприятия” оз-
начава всяко предприятие, върху което цент-
ралните или териториалните органи на изпъл-
нителната власт или органите на местно само-
управление могат да упражняват пряко или
косвено доминиращо влияние по силата на сво-
ята собственост върху него, на своето финансо-
во участие в него или по силата на правила,
регулиращи дейността му; доминиращо влия-
ние от страна на централните или териториал-
ните органи на изпълнителната власт или орга-
ните на местно самоуправление се предполага,
когато тези органи пряко или косвено:
а) притежават над 50 % от капитала на пред-
приятието; или
б) притежават блокираща квота в капитала
на предприятието ; или
в) могат да назначат повече от половината
от членовете на управителните или контролни-
те органи на предприятието;
3. “специални права” означава правата, пре-
доставени от държавата на ограничен брой пред-
приятия чрез закон, подзаконов нормативен акт
или административен акт, по силата на който, в
рамките на определен географски регион:
а) се ограничава броят на предприятията,
имащи правото да предоставят услуга или да
извършват дейност до две или повече, но не на
основата на обективни, пропорционални и не-
дискриминационни критерии; или
б) се определят няколко конкурентни пред-
приятия като имащи правото да предоставят да-
дена услуга или да извършват определена дей-
ност, но не на основата на обективни, пропорци-
онални и недискриминационни критерии; или
в) се предоставят на дадено предприятие или
предприятия, но не на основата на обективни,
пропорционални и недискриминационни кри-
терии, нормативно или административно опре-
делени предимства, които съществено засягат
възможността останалите предприятия да пре-
доставят същите услуги или да извършват съ-
щата дейност в същия географски регион при
същите условия;
4. “изключителни права” означава правата,
предоставени от държавата на дадено предпри-
ятие чрез закон, подзаконов нормативен акт или
административен акт, по силата на който се
запазва неговото право да предоставя услуги
или да извършва дейност в рамките на опреде-
лен географски регион;
5. “различни дейности” означава, от една стра-
на, всички продукти или услуги, по отношение
на които на дадено предприятие са предоставе-
ни специални или изключителни права, или из-
вършването на услуги от общ икономически
интерес, възложено на предприятието, и от дру-
га страна, всеки друг продукт или услуга, по от-
ношение на които предприятието е действащо;
6. “предприятия от производствения сектор”
означава всяко предприятие, на което най-мал-
ко 50 % от общия годишен оборот е в резултат
от производствена дейност; това са предприя-
тията, чиято дейност попада в раздел “Г”—
Производствени (подраздели “ГА” до “ГО”
включително) на Националната класификация
на икономическите дейности (НКИД);
7. “годишен нетен оборот” означава годишни-
те нетни приходи от продажби на предприятието.
Заключителна разпоредба
§ 2. Тази наредба се издава на основание чл. 6,
ал. 4 от Закона за държавните помощи, влиза в
сила от датата на влизане в сила на Договора за
присъединяване на Република България към
Европейския съюз и отменя Наредба № 6 от
2002 г. за реда за наблюдение и осигуряване на
прозрачност на държавните помощи (обн., ДВ,
бр. 77 от 2002 г.; изм., бр. 29 от 2004 г.; изм. и
доп., бр. 2 от 2006 г.).
Министър: Пл. Орешарски
73921